शिमला के रामपुर का रहने वाला, मैकेनिकल इंजीनियरिंग से ग्रेजुएट, थियेटर से शुरू किया था करियर
मशहूर कॉमेडी सीरियल 'तारक मेहता का उल्टा चश्मा' में टप्पू के किरदार में हिमाचल का लड़का नीतीश भलुनी नजर आएगा, जो शिमला के रामपुर शहर के गांव तकलेच के रहने वाले हैं। 
मशहूर कॉमेडी सीरियल 'तारक मेहता का उल्टा चश्मा' में टप्पू के किरदार में हिमाचल का लड़का नीतीश भलुनी नजर आएगा, जो शिमला के रामपुर शहर के गांव तकलेच के रहने वाले हैं। शुरू से मॉडलिंग और एक्टिंग करने का शौक नीतीश को मुम्बई खींच ले गया।
हालांकि भलुनी ने हमीरपुर से मैकेनिकल इंजीनियरिंग भी कर रखी है, लेकिन एक्टिंग और कुछ अलग करने की चाह उन्हें मुम्बई ले गई और अब नीतीश् ब टीवी पर प्रसारित होने वाले तारक मेहता का उल्टा चश्मा नाटक में मुख्य किरदार के अभिनय में नजर आएंगे।
कुछ अलग करने का जुनून ले गया मुंबई
इस उपलब्धि से उनका व क्षेत्र का नाम रोशन हुआ है और क्षेत्र में खुशी का माहौल भी बना हुआ है। इसस बारे नीतीश के पिता विशेषर लाल भलुनी से बात की तो उन्होंने बताया कि नीतीश शुरू से ही मेहनत कश और कुछ अलग करने की चाहत रखता था।
पिता ने बताया कि सरकारी व निजी क्षेत्र में नौकरी करने को वह हमेशा से ही न कहता था। हालांकि उसने हमीरपुर से मैकेनिकल इंजीनियरिंग की। कंपनी में नौकरी भी लगी, लेकिन कुछ दिन करने के बादी ही वह नौकरी छोड़ कर मुम्बई चला गया। वहां रहते उसे 4 साल हो गए।
पिता ने बताया कि नीतीश मेरी डोली मेरा अंगना, विघ्न हर्ता गणेश और मैडम सर जैसे सीरियल में भी अपनी उम्र के हिसाब से काम किया है।